# Althea Gibson

| Althea Gibson |
| --- |
|  |
| Født | 25. aug. 1927 Silver |
| Død | 28. sep. 2003   (76 år) East Orange |
| Beskjeftigelse | Tennisspiller, tennistrener, selvbiograf, golfspiller, skuespiller, profesjonell golfspiller  |
| Utdannet ved | Florida Agricultural and Mechanical University Williston School |
| Nasjonalitet | USA |
| Gravlagt | Rosedale Cemetery |
| Medlem av | Alpha Kappa Alpha |
| Utmerkelser |
10 oppføringer
National Women's Hall of Fame (2001) Florida Women's Hall of Fame (1999) Candace Award (1988) New Jersey Hall of Fame (2009) Theodore Roosevelt Award (1991) International Tennis Hall of Fame (1971) Women's Collegiate Tennis Hall of Fame (1995) Associated Press Athlete of the Year (1957) Associated Press Athlete of the Year (1958) Silver Olympic Order (2004)

 |
| Sport | Tennis golf |
| Høyde | 1,80 meter |
| Klubb(er) | United States Wightman Cup team (1957–1958) |
| Håndpreferanse | høyrehendthet |
|

---

Althea Gibson på Commons |

**Althea Gibson** (født 25. august 1927 i Silver i Sør-Carolina, død 28. september 2003) var en amerikansk tennisspiller.

Althea Gibson vokste opp i fattige kår i Harlem i New York og hun lærte seg tidlig å bokse, spille basketball og «gatetennis». Senere kjøpte hun en brukt tennisracket og begynte å trene tennis. Hennes tennislærer, Juan Serrell, innså at hun hadde talent og meldte henne på i turneringen «New York State Open» i 1942 der hun vant jenteklassen. I 1944 og 1945 vant hun the «Black players tournament» ved Lincoln University i Pennsylvania. I 1945 vant hun også ATAs nasjonale damesingle-turnering, en turnering som hun siden vant ti år på rad.

Etter påtrykk fra ATA og Alice Marble fikk Althea Gibson i 1950 som den første fargede tennisspilleren lov til å delta i Amerikanske mesterskapet i Forest Hills.

I 1956 vant Gibson sin første singletittel i en Grand Slam-turnering. Hun beseiret engelske Angela Mortimer i finalen i Franske mesterskapet i Paris. Hun vant singletittelen i Wimbledon og Amerikanske mesterskapet i både 1957 og 1958. Gibson vant i perioden 1956-58 også seks Grand Slam-titler i doubleturneringer (hvorav en i mixeddouble).

Hun vant singleturneringen i de Panamerikanske leker 1959 i Chicago.

Hun ble i 1971 tatt opp i International Tennis Hall of Fame. I 2001 ble hun innvotert i National Women's Hall of Fame.

## Grand Slam-titler

* **Franske mesterskapet:**
	+ Single damer – 1956 (hun beseiret Angela Mortimer med 6-0, 12-10 i finalen)
	+ Double damer – 1956 (sammen med Angela Buxton)
* **Australske mesterskapet:**
	+ Double damer – 1957 (sammen med Shirley Fry)
* **Wimbledon:**
	+ Double damer – 1956 (sammen med Angela Buxton)
	+ Single damer – 1957 (hun beseiret Darlene Hard med 6-3, 6-2 i finalen)
	+ Double damer – 1957 (sammen med Darlene Hard)
	+ Single damer – 1958 (hun beseiret Angela Mortimer med 8-6, 6-2 i finalen)
	+ Double damer – 1958 (sammen med Maria Bueno)
* **Amerikanske mesterskapet:**
	+ Single damer – 1957 (hun beseiret Louise Brough med 6-3, 6-2 i finalen)
	+ Mixed double – 1957 (sammen med Kurt Nielsen)
	+ Single damer – 1958 (hun beseiret Darlene Hard med 3-6, 6-1, 6-2 i finalen)

## Referanser

## Eksterne lenker

* (en) Althea Gibson – kategori av bilder, video eller lyd på Commons
* (en) Althea Gibson på Internet Movie Database

* (en) Althea Gibson hos The Movie Database
* (en) Althea Gibson på Discogs

* (en) Althea Gibson på MusicBrainz
* (en) Althea Gibson hos American National Biography
* (de) Althea Gibson – Munzinger Sportsarchiv

* (en) Althea Gibson – Olympedia

* (en) Althea Gibson – Florida Sports Hall of Fame

* (en) Althea Gibson – InterSportStats.com

* (en) Althea Gibson – ITF Tennis

* (en) Althea Gibson – International Tennis Hall of Fame